**Testové otázky pre kurzy LC leto**

1. Uveď tri základné typy dynamických horolezeckých lán podľa spôsobu použitia pri lezení.
2. Aké je grafické označenie dynamických lán podľa typu.
3. Čo vyjadruje pádový faktor a ako ho vypočítame?
4. Aká je hodnota normovaného pádového faktoru pri teste dynamických horolezeckých lán?
5. Aké je hmotnosť závaží pre test statickej prieťažnosti dynamických horolezeckých lán (EN-892, UIAA-101)?
6. Aké je maximálne povolené predĺženie dynamických lán podľa normy (EN-892, UIAA-101).
7. Čo znamená údaj o maximálnej rázovej sile na štítku pri dynamickom lane?
8. Akým závažím sú testované dvojité dynamické horolezecké laná (twin rope) (EN-892, UIAA-101)?
9. Akým závažím sú testované polovičné dynamické horolezecké laná (half rope) (EN-892, UIAA-101)?
10. Akým závažím sú testované jednoduché dynamické horolezecké laná (single rope) (EN-892, UIAA-101)?
11. Aké sú minimálne počty pádov jednoduchých, dvojitých a polovičných lán podľa normy (EN-892, UIAA-101)?
12. Ako sa percentuálne rozloží pôsobenie sily v istiacom stanovišti pri 60° uhle ramien slučky?
13. Uveď faktory, ktoré ovplyvňujú životnosť lana.
14. Uveď základné rozdelenie horolezeckých uzlov.
15. Vymenuj dva spojovacie uzly v horolezectve.
16. Vymenuj aspoň tri kotviace uzly v horolezectve.
17. Aké manipulačné uzly poznáš?
18. Aký je najvhodnejší uzol na naviazanie sa na lano (laná) pre spojenie hrudného a sedacieho úväzu?
19. Ktorý uzol je vhodný uzol na spojenie horolezeckých lán rôznej hrúbky a tvrdosti?
20. Vypočítaj nosnosť 6 a 7 mm pomocnej šnúry (prúsik) (UIAA-102, EN-564).
21. Akú nosnosť má metrážna plochá slučka s tromi axiálnymi kontrolnými prúžkami?
22. Aké typy slučiek sa používajú v horolezectve?
23. Vymenuj tri materiály používané pri výrobe horolezeckých slučiek.
24. Vymenuj štyri typy horolezeckých karabín.
25. Na aké použitie je prednostne určená karabína HMS?
26. Čo udávajú číselné hodnoty uvádzané v kN na karabíne?
27. Uveď dôvod, pre ktorý nie je asistovaná istiaca pomôcka vhodná pri istení v horách.
28. Uveď základné typy pevne osadených zaisťovacích prostriedkov (kotviacich bodov).
29. Charakterizuj deštruktívne zaisťovacie pomôcky, uveď ich základné rozdelenie.
30. Vymenuj najmenej štyri nedeštruktívne zaisťovacie prostriedky.
31. Kedy a kde sa konala udalosť, považovaná za vznik spolku JAMES? Menuj aspoň dvoch zakladateľov.
32. Vymenuj troch poľských horolezcov, ktorí v 30. rokoch urobili významné prvovýstupy vo VT.
33. Uveď osobnosť slovenského horolezectva, vyhlásenú za horolezca storočia.
34. Uveď slovné označenie jednotlivých stupňov Tatranskej klasifikačnej stupnice.
35. Kedy vznikla klasifikačná stupnica obťažnosti lezenia UIAA a ktorú klasifikačnú stupnicu nahradila?
36. Charakterizuj stupeň „PD“ v západoalpskej stupnici obťažnosti.
37. Čo znamená označenie prelezenia cesty štýlom „TR“.
38. Čo znamená označenie prelezenia cesty štýlom „OS“.
39. Uveď päť základných zásad techniky pohybu v skalnom lezeckom teréne.
40. Uveď najvhodnejší spôsob sebaistenia pri zlaňovaní v horách.
41. Čo označujeme spojením“ vratný bod“?
42. Aké spôsoby postupu v teréne môže použiť trojčlenné lezecké družstvo?
43. Vymenuj plošné skalné útvary.
44. Vymenuj priečne skalné útvary.
45. Vymenuj vertikálne skalné útvary tvaru „U“.
46. Vymenuj vertikálne skalné útvary tvaru „V“.
47. Nakresli schematickú značku používanú v popise lezeckej cesty pre „komín“.
48. Nakresli schematickú značku používanú v popise lezeckej cesty pre „škáru“.
49. Nakresli schematickú značku používanú v popise lezeckej cesty pre „pilier“.
50. Nakresli schematickú značku používanú v popise lezeckej cesty pre „platňu“.
51. Nakresli schematickú značku používanú v popise lezeckej cesty pre „previs“.
52. Čo znamená symbol „⮾“ v schematickom popise horolezeckej cesty?
53. Koľko metrov v teréne znamená 1 cm na mape v mierke 1: 25 000?
54. Koľko metrov v teréne znamená 1 cm na mape v mierke 1: 50 000?
55. Uveď základné delenie nebezpečenstva v horách?
56. Charakterizuj objektívne nebezpečenstvo.
57. Charakterizuj subjektívne nebezpečenstvo.
58. Ako je možné minimalizovať subjektívne nebezpečenstvo?
59. Aké núdzové signály schválili medzinárodné organizácie IKAR a UIAA?
60. V akých intervaloch pre vysielanie a odpoveď sa používa alpský núdzový signál?
61. Vysvetli čo znamenajú skratky A, B, C (pojmy) v prvej pomoci.
62. Aké spôsoby technickej pomoci improvizovanej záchrany poznáš?
63. Vymenuj národné parky na Slovensku.
64. Od kedy do kedy platí úplná uzávera dolín pre všetkých návštevníkov TANAP-u?
65. Ktoré sedlo ohraničuje Vysoké Tatry na západe?
66. Z ktorého vrcholu hlavného hrebeňa Vysokých Tatier vybieha rázsocha Lomnického štítu?
67. Ktoré doliny oddeľuje Vareškový hrebeň?
68. V akej doline Vysokých Tatier sa nachádza skalný útvar s názvom „Kostolík“?
69. Aké doliny prepája „Poľsky hrebeň“?
70. Ktorá je najdlhšia južná dolina vo Vysokých Tatrách?
71. Pomenuj sedlo ktoré spája Zadnú Javorovú dolinu a Malú Studenú dolinu.
72. Ktoré sedlo ohraničuje Vysoké Tatry na východe?
73. Uveď štyri najvyššie štíty vo Vysokých Tatrách.
74. Ako sa volá najväčšie pleso vo Vysokých Tatrách?
75. Vymenuj dve hlavné severné doliny Vysokých Tatier na Slovensku.
76. V závere akej doliny vo Vysokých Tatrách sa nachádza „Hladké sedlo“?
77. Aký dlhý je hlavný hrebeň centrálnej časti Vysokých Tatier?
78. Vymenuj aspoň tri štíty v „Martinovej ceste“ na Gerlachovský štít z Poľského hrebeňa.
79. Ktorá je najvyššia stena slovenskej strany Vysokých Tatier a v ktorej doline sa nachádza?
80. Akým prechodom je možné prejsť z Kotlinky pod Dračím sedlom na chatu pod Rysmi?

Zdroje: [Horolezecká škola JAMES - Dokumenty](https://www.horolezecka-skola-james.sk/dokumenty)   
[Metodika výcviku v horách – leto](https://shsjames.org/wp-content/uploads/2022/08/MCI_mmleto2.pdf)  
[Metodika výcviku v horách – zima](https://shsjames.org/wp-content/uploads/2022/08/MCI_mmzima.pdf)  
Publikácie 100 rokov JAMES, Manuál alpinismu – léto, ...

**Test na kurze pozostáva z výberu 16 otázok.** Každá otázka je hodnotená jedným bodom.

Hodnotenie:

15-16 bodov – výborne

13-14 bodov – veľmi dobre

10-12 bodov – dobre

Menej ako 10 bodov – neslnil (-a)